30. 11. 87 De Europæiske Fællesskabers Tidende Nr. C 319/27 
Udtalelse om forslag til Rådets direktiv om ændring af direktiv 85/3/EØF om vægt, dimensio­
ner og visse andre tekniske data for visse landevejskøretøjer (*) 
(87/C 319/09) 
Rådet for De Europæiske Fællesskaber besluttede den 11. juni 1987 under henvisning til 
EØF-traktatens artikel 75 at anmode om Det økonomiske og sociale Udvalgs (ØSU) udtalelse 
om ovennævnte emne. 
Det forberedende arbejde henvistes til Udvalgets sektion for transport og kommunikation, 
som udpegede René Bleser til ordfører. Sektionen vedtog sin udtalelse den 9. september 1987. 
Det økonomiske og sociale Udvalg vedtog på sin 248. plenarforsamling den 23. september 
1987 enstemmigt følgende udtalelse: 
1. Indledning 
1.1. Ifølge direktiv 85/3/EØF af 19. december 
1984 (2) om vægt, dimensioner og visse andre tekniske 
data for visse landevejskøretøjer er den størst tilladte 
bredde for alle føretøjer 2,5 m. Kommissionen foreslår 
nu at forøge den størst tilladte bredde med 10 cm for 
kølevognes vedkommende. 
1.2. Baggrunden for forslaget er, at kølevognes isole­
rede vægge er tykkere end andre køretøjers vægge (nem­
lig over 45 mm). Det medfører, at den indre bredde 
reduceres (den højst tilladte ydre bredde er jo 2,5 m), 
hvilket gør det umuligt at anbringe to internationalt 
standardiserede paller ved siden af hinanden, og således 
forhindrer rentabel udnyttelse af køretøjets lastrum. 
1.3. ØSU er tilbøjelig til at acceptere Kommissionens 
forslag og de argumenter, der underbygger det. Det 
ønsker imidlertid at fremsætte visse bemærkninger til 
og tage visse forbehold over for forslaget. 
2. Generelle bemærkninger 
2.1. For det første bør det ikke skjules, at hvad 
Kommissionen foreslår, er en afvigelse fra det gældende 
direktiv. Det ville ikke i sig selv være foruroligende, 
hvis direktivet ellers var blevet anvendt ens i alle med­
lemsstaterne; men såvel de forskellige undtagelsesbe­
stemmelser, der er blevet indført siden direktivets ikraft­
træden, som Kommissionens forslag om nu at institutio­
nalisere undtagelsesbestemmelser for en bestemt kate­
gori af køretøjer (kølevogne), giver anledning til frygt 
for, at direktivet ender med at blive virkningsløst. ØSU 
ville derfor gerne have haft forelagt pålidelig informa­
tion fra Kommissionen om anvendelsen af direktiv 
85/3/EØF indtil nu; navnlig kunne man have ønsket 
oplyst, hvilke lande der anvender andre normer end 
direktivets. 
(') EFT nr. C 148 af 6. 6. 1987, s. 10. 
(2) EFTnr. L 2 af 3. 1. 1985, s. 14. 2.2. ØSU mener, at forslaget rækker videre end til 
en enkelt kategori af køretøjer; det involverer større 
problemer, hvad der har foranlediget ØSU til at udtryk­
ke sin holdning til det mere generelle problem: køretø­
jers tekniske data og disses konsekvenser. Denne hold­
ning underbygges af de drøftelser, der for øjeblikket 
finder sted i teknisk komité nr. 104 under Den interna­
tionale Standardiseringsorganisation (ISO). Desuden 
overvejer ØSU, om ikke direktiv 95/3/EØF er delvis 
forældet, så det må revideres. At Kommissionen først 
lige har »opdaget« problemet med kølevognene, kan 
f.eks. kun styrke dette synspunkt. ØSU mener i den 
forbindelse, at det specifikke problem med hensyn 
til bredde måske i virkeligheden gælder køretøjerne 
generelt. 
2.3. I øvrigt forekommer det nødvendigt ikke at 
nøjes med at løse tekniske detailproblemer, som det 
sker nu, men derimod at foretage en samlet behandling 
af hele problemet med køretøjers vægt, dimensioner og 
øvrige tekniske data samt disses konsekvenser. Det er 
et faktum, at der er vigtige aspekter af problemet, 
som direktiv 85/3/EØF slet ikke kommer ind på, f.eks. 
førerkabinens dimensioner. Der bør ligeledes tages 
grundigt hensyn til de øvrige transportformers sære­
genheder og krav, f.eks. jernbanernes læsseprofil, især 
dog til den kombinerede transport og den kraftige ud­
vikling, der er sket på dette felt i løbet af de seneste år. 
2.4. En medlemsstat har for nylig anmodet om revi­
sion af normerne for så vidt angår en række tekniske 
data for køretøjer; det styrker argumenterne for, at hele 
spørgsmålet tages op til fornyet overvejelse. 
2.5. ØSU støtter uden forbehold, at der i Fællesska­
bet indføres ens normer for føretøjers vægt, dimensio­
ner og andre tekniske data. Det samme krævede det i 
øvrigt i sin udtalelse fra januar 1980 (3). Denne harmoni­
sering bliver nu mere nødvendig end nogen sinde på 
grund af det indre markeds fuldendelse inden 1992. 
Derfor opfordrer ØSU Kommissionen til at fastsætte 
(3) Udtalelse af 31. januar 1980 (EFT nr. C 113 af 7. 5. 1980, 
s. 14). 
Nr. C 319/28 De Europæiske Fællesskabers Tidende 30. 11. 87 
en nøjagtig tidsplan omfattende de foranstaltninger, der 
skal gennemføres, for at man i 1992 kan have fælles 
normer i alle landene. I øvrigt finder ØSU, at man, i 
betragtning af at direktiv 85/3/EØF ikke anvendes ens, 
bør tilstræbe at få vedtaget en forordning på området. 
2.6. Hvad det foreliggende forslag angår, undrer det 
ØSU, at arbejdsmarkedets parter ikke er blevet råd­
spurgt i forevejen. Kommissionen forsøger sig med en 
teknisk løsning på det foreliggende problem uden at 
beskæftige sig med spørgsmålets øvrige tekniske aspek­
ter (f.eks. køretøjets vægt, længde og højde, førerkabi­
nens dimensioner osv.), endsige med konsekvenserne af 
de foreslåede foranstaltninger. I den forbindelse minder 
man om, at ØSU i den ovenfor omtalte udtalelse opfor­
drede Kommissionen til at nedsætte en arbejdsgruppe 
med deltagelse af repræsentanter for de berørte kredse 
i erhvervs- og samfundslivet, som skulle undersøge føl­
gerne af direktivets anvendelse. 
3. Særlige bemærkninger 
3.1. Økonomiske og tekniske aspekter 
3.1.1. ØSU nærer bekymring for de økonomiske 
konsekvenser af at gennemføre de foreslåede foran­
staltninger; dels vil det gå ud over konkurrencebetingel­
serne, at der — i det mindste i en overgangsperiode — 
kommer til at eksistere to typer kølevogne ved siden af 
hinanden; dels vil det påvirke transportvirksomheder­
nes og bilfabrikanternes omkostninger, idet de — even­
tuelt tidligere end forudset — må foretage nye investe­
ringer som følge af de nye bestemmelsers gennemfø­
relse. 
3.1.2. I øvrigt har ØSU også visse indvendinger mod 
forslagets anvendelsesområde. Termen »kølevogn« (di­
rektivets artikel 2, femte led) er upræcis og bør erstattes 
Bruxelles, den 23. september 1987. med udtrykket »køretøj med isolerede vægge, beregnet 
til at transportere gods på paller«. 
3.1.3. ØSU finder, at såvel de anvendte termer som 
de foreslåede dimensioner bør fastlægges i nært samar­
bejde med ISO. 
3.2. Hygiejne, sikkerhed og sociale aspekter 
3.2.1. ØSU giver Kommissionen ret i, at det af hygiej­
niske grunde er nødvendigt at transportere letfordærve­
lige fødevarer i køretøjer med tykke vægge; det bemær­
ker imidlertid, at forslaget om at forøge kølevognenes 
størst tilladte bredde med 10 cm ikke alene kan levere 
en konkret og definitiv løsning på problemerne med at 
transportere letfordærvelige fødevarer i kølevogne på 
en sådan måde, at sikkerhedsreglerne overholdes (f.eks. 
hvad angår kølekæden). 
3.2.2. Desuden sætter ØSU spørgsmålstegn ved, om 
Kommissionen har taget tilstrækkeligt hensyn til de 
konsekvenser, som forøgelsen af køretøjernes bredde 
med 10 cm kan få for visse dele af vejinfrastrukturen 
og for trafiksikkerheden. 
3.2.3. Spørgsmålet om sikkerhed, ikke blot for andre 
vejfarende men også for chaufføren selv, er af allerstør­
ste betydning. Man bør gribe til alle mulige tekniske 
foranstaltninger, ikke blot af hensyn til førerens sikker­
hed, men også for at sikre hans arbejdsbetingelser og 
generelle velbefindende. 
3.3. Miljø 
Beskyttelse og forbedring af miljøet i forhold til støj og 
forurening er afgørende vigtige målsætninger. Får det 
konsekvenser for miljøet eller bestanddele af det, at 
køretøjernes størst tilladte bredde øges, bør disse konse­
kvenser udersøges til bunds. 
Alfons MARGOT 
Formand for 
Det økonomiske og sociale Udvalg